Verdûa

Co-a paròlla **verdûa** se ragrupàn comuneménte e pàrte comestìbili de vàrie ciànte, in particolâ de òrtàggi. Se træta a ògni mòddo de 'na definiçión ch'a no l'é goæi precîza, includéndo ciànte de quæ se màngia o frûto, e féuggie òpû e réixe.

## Ûxi
A verdûa a l'é cuxinâ inte 'n'infinitæ de mòddi diferénti, eséndo unn-a de bâze de l'alimentaçión umâna inte tùtto o móndo. O l'é ascì un di aliménti chi fàn ciù bén a-a salûte, amermàndo o réizego de contrâe vàrie moutîe, e contegnìndo tànte sostànse nutritîve cómme e vitamìnn-e e vàrri minerâli.

## Nómmi da verdûa
Chi de sótta se peu védde 'na tabélla co-e ciù conosciûe variêtæ de verdûa, scrîte cómme se dîxan inte çèrtidùnn-e vàriante da léngoa lìgure.

## Variêtæ de verdûa lìguri
* Àggio de Vexàrgo: coltivòu inta Valàdda Aróscia, in particolâ a Vexàrgo, dónde tùtti i ànni (da-o 1760) a se têgne a fêa de l'àggio.
* Spægo viovétto d'Arbénga: asæ râro a-a giornâ d’ancheu.
* Articiòcca spinôza de Arbénga: co-a tomâta cheu de beu, o spægo viovétto e a tronbétta, a l'é un di coscì dîti "quàttro d'Arbénga".
* Çiòula de Pignón: insémme a-a patàtta, a l'é un di prodûti tìpichi de quésto pàize picìn da provìnsa da Spézza.
* Çiòula róssa zenéize: prezénte sorviatùtto inta Valàdda Gravéggia, into pàize de Né.
* Cöo gagétta: variêtæ de cöo garbûxo de dimenscioìn picìnn-e, coltivòu prinçipalménte tra Ciâvai e Lavàgna.
* Faxeu de l'Àquila de Pignón: dîto ascì "faxeu con l'éuggio", pi-â sò coloraçión.
* Faxeu lumê do Mangia: variêtæ òriginâia de Sèsta Godàn, de colôre rósso.
* Faxeu senerìn: variêtæ da Vàl de Vâa, o pìgia o nómme da-o sò tìpico colôre çénie.
* Meizànn-a tónda zenéize: da-a caraterìstica fórma ariondâ.
* Patàtta canéllìnn-a néigra: variêtæ coltivâ in sce l'Apenìn Lìgure.
* Patàtta quarantìnn-a: prezénte in divèrse variêtæ, cómme a quarantìnn-a zenéize ò a Brügnœa.
* Patàtta de Pignón: insémme a-a çiòula, a l'é un di prodûti tìpici de quésto pàize picìn da provìnsa da Spézza.
* Poîscio néigro de L'ago: variêtæ de poîsci néigri, coltivâ inte l'òmònima fraçión de Borghétto Vâa.
* Râva de Nazìn (ò da Valàdda Pennavaire): coltivâ inte l'òmònimo comûne.
* Sùcca de Rochétta: variêtæ de sùcca òriginâia de Rochétta, fraçión de Çéngio.
* Suchìn tronbétta (de Arbénga): coltivâ sorviatùtto inte sære, a-a giornâ d’ancheu a l'à 'na fórma ciù retilìnia de quélla da "tronbétta".
* Tomâta cheu de beu (de Arbénga): variêtæ locâle da tomâta cheu de beu.

**Piâti de verdûa**
* Ratatuia
* Insalatta nissarda

## Nòtte


## Galerîa d'inmàgine

Immaggine:Vegetables - Mercato Orientale - Genoa, Italy - DSC02481.JPG|Vàrri tîpi de verdûa a-o Mercòu Òrientâle de Zêna.
Immaggine:Vegetables - Mercato Orientale - Genoa, Italy - DSC02466.JPG|Âtra verdûa, sénpre a-o Mercòu Òrientâle de Zêna.
Immaggine:Campo di carciofi spinosi.JPG|In cànpo de articiòcche spinôze de Arbénga, a Lüxignan.
Immaggine:Aglio pulito particolare.JPG|L'àggio de Vexàrgo, coltivòu inte l'òmònimo comûne.
Immaggine:CDP IMG 4093.JPG|A tomâta cheu de beu.
Immaggine:Særa de tronbétte.jpg|Vìsta de 'na særa de sùcche tronbétte d'Arbénga, in provìnsa de Sànn-a (O Borghétto).


## Véddi ascì
* Frûta

## Âtri progètti

Categorîa:Agricoltua
Categorîa:Cuxinn-a